Document ID: /roh_data/filtered/fineweb-2-filterrobots_roh.jsonl.gz/54776

La Marella metta ils mauns en la pasta e sa fatschenta cun il paun, in nutriment ch’è dapi millennis sin nossas maisas.
I dat propi in «revival» da paun
La Marella fa in gir tras la pasternaria «John Baker, il link avra en ina nova fanestra» a Turitg, quai ensemen cun la mainafatschenta Angela Jegher. En questa furnaria fitg urbana pudess ins chattar ina u l’autra clav per in futur persistent dal mastergn da pasterner.
Il concept da «John Baker»:
- Ils collavuraturs na lavuran betg en in tschaler, mabain en la glisch dal di e gist davos la teca da vendita.
- Ils pauns vegnan fatgs «a moda veglia» e senza agiunt da chemia. Tut ils products èn biologics e (sche pussaivel) regiunals.
- La pasta da lur paun ruaussa dus dis avant da vegnir messa en furn. Quai rendia il paun pli digeribel ed el restia pli ditg lom.
- Il cumbat encunter il rument ed il sfarlattim da vivonda è era in grond tema. Tar John Baker na vegn fiers davent nagin paun e pachetadis da plastic tschertg’ins in van en la furnaria.
Mes project è in omagi al paun!
La Marella è era s’entupada cun l’artista grischuna Piroska, il link avra en ina nova fanestra. Entras si‘istorgia da famiglia ha ella emprendì che avair paun è in luxus che blers na stiman forsa betg pli avunda.
Perquai è ella sa lantschada en in project dad art tut aparti: in omagi al paun!
Ses «Brot-O-Typ» duai esser insatge per l’egl, per l’olma, per l’intelletg e sa chapescha era per la bucca!